cyanic-selkie/wikianc huggingface dataset:
Փոքր Պիգմա
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Շաբիշու դյու Պուատու (պանիր)
Շաբիշու դյու Պուատու (Chabichou du Poitou), ֆրանսիական պանիր, որը պատրաստվում է այծի կաթից։
Պատմություն
Շաբիշու պանրատեսակի պատրաստման մասին դեռևս 1872 թվականին հրատարակվել է Պուատուի և հարակից շրջանների ուղեցույցում (Guide du voyageur à Poitiers et aux environs) ։ 1990 թվականին շաբիշու դյու պուատո պանրատեսակը սերտիֆիկացվեց Appellation d'origine contrôlée կողմից։ Այս պանրի պատրաստման տարարածաշրջանը համաձայն սերտիֆիկացման հանձնաժողովի, այնքան էլ ընդգրկուն չէ։ Այն սահմանափակվում է Վերին Պուատուի շրջանով։ Մասնավորապես՝ Վյեն դեպարտամենտի մի հատվածը, Դյու-Սևր դեպարտամենտն ու Շարանտ դեպարտամենտի մի հատվածը։
Նկարագիր
Պանիրն ունի թունդ, ընկուզային համուհոտ և այծի կաթի սպեցիֆիկ բույր։ Շաբիշու դյու Պուատու պանրի հետ հիանալի համադրվում է Պուատու շրջանում տարածված սպիտակ «Սովինյոն» կամ «Սանսեր» գինիները։
Արտաքին հղումներ
Կատեգորիա:Պանիրներ այբբենական կարգով Կատեգորիա:Ֆրանսիական պանիրներ Կատեգորիա:Այծի կաթից պանիրներ
Նոր ազգայնականություն (21-րդ դար)
Նոր ազգայնականություն, 2010-ականների կեսերին առաջացած ազգայնականության տեսակ հիմնականում, բայց ոչ բացառապես, Արևմտյան Եվրոպայում և Հյուսիսային Ամերիկայում։ Առնչվում է մի շարք դիրքորոշումների հետ, այդ թվում աջաթևյան պոպուլիզմի , հակագլոբալացման , նատիվիզմի , պրոտեկցիոնիզմի , էմիգրացիայի ընդդումյան և եվրաթերահավատության (որտեղ կիրառելի է)։ Համաձայն գիտնականի, «ազգայնականների դիմադրությունը գլոբալ լիբերալիզմին դարել է արևմտյան քաղաքականության ամենաազդեցիկ ուժը 2016 թվականին» ։ Նոր ազգայնականության առավելապես բացահայտ արտացոլումներն են Միացյալ Թագավորության Եվրոպական Միությունից դուրս գալու հանրաքվեն և ԱՄՆ-ի նախագահական ընտրություններում Դոնալդ Թրամփի որպես 45-րդ նախագահի հաղթանակը  ։
Մալենգա (Ուխտայի վտակ)
Մալենգա (Маленьга), գետ Ռուսաստանում, հոսում է Կարելական ինքնավար հանրապետությունում և Արխանգելսկի մարզում։ Գետաբերանը տեղակայված է Ուխտա գետի աջ ափին՝ 11 կմ հեռավորության վրա։ Գետի երկարությունը 25 կմ է, ավազանի տարածքը 60,2 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Օնեժսկոյ բայա, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Օպերոն
Օպերոն, պրոկարիոտ բջջի գենոմի ֆունկցիոնալ միավոր, որի բաղադրության մեջ մտնում են ցիստրոններ (գեներ, տրանսկրիպցիայի միավորներ), կոդավորվում են համատեղ կամ հաջորդում են աշխատող սպիտակուցներին և միավորված են մեկ (կամ մի քանի) պրոմոտորի հետ։ Այսպիսի ֆունկցիոնալ կազմակերպումները թույլ են տալիս արդյունավետ իրականացնել այդ գեների տրանսկրիպցիան։
Պրոկարիոտների համար օպերոն հասկացությունը 1961 թվականին առաջարկել են ֆրանսիացի Ժակոբ Ֆրանսուան և Ժակ Մոնոն, որի համար 1965 թվականին ստացել են Նոբելյան մրցանակ:
Լևոն Մարգարյան
Լևոն Պարթևի Մարգարյան, հայ խորհրդային բժիշկ, մանկաբարձ-գինեկոլոգ։ Բժշկական գիտությունների դոկտոր (1976), պրոֆեսոր (1977)։
Օպերոն
Օպերոնները ըստ իրենց մեջ պարունակվող ցիստրոնի քանակի բաժանվում են մոնո-, օլիգո- և պոլիցիստրոնային օպերոնների, որոնցում պարունակվում է համապատասխանաբար միայն մեկ, մի քանի և բազմաթիվ ցիստրոններ։
Լևոն Մարգարյան
Պարթև Մարգարյանի որդին է։
Օպերոն
Պրոկարիոտների գենոմի օպերոնային կազմավորումների բնորոշ օրինակ է լակտոզային օպերոնը, տրիպտոֆանայինը, պիրիմիդինայինը և bgl օպերոնը՝ Escherichia coli-ում։
Լևոն Մարգարյան
Կենսագրություն
1946 թվականին ավարտել է Երևանի բժշկական ինստիտուտը։ 1952 թվականից աշխատում է նույն ինստիտուտի մանկաբարձության և գինեկոլոգիայի ամբիոնում։ Գիտական աշխատանքները հիմնականում վերաբերում են հղիության ֆիզիոլոգիայի և ախտաբանության, Հայաստանի արդյունաբերական ձեռնարկություններում աշխատող կանանց աշխատանքի հիգիենայի և պրոֆեսիոնալ ախտաբանության հարցերին։ Ուսումնասիրում է նաև ուղեղի բնի տարբեր բաժինների ազդեցությունը սեռական ֆունկցիաների և ռեպրոդուկտիվ գործունեության ձևավորման վրա։
Օպերոն
Օպերոնը սկսվում և վերջանում է կարգավորող տիրույթներով՝ պրոմոտորը՝ սկզբում, և տերմինատորը՝ վերջում։ Բացի դրանից յուրաքանչյուր առանձին ցիստրոն կարող է ունենալ իր սեփական կառուցվածքը պրոմոտորում և/կամ տերմինատորում։
Լևոն Մարգարյան
Կենսագրություն
Կատեգորիա:Հայ բժիշկներ Կատեգորիա:Բժշկական գիտությունների դոկտորներ Կատեգորիա:Երևանի պետական բժշկական համալսարանի շրջանավարտներ Կատեգորիա:Հայ մանկաբարձներ Կատեգորիա:Հայ պրոֆեսորներ Կատեգորիա:Հայ գիտնականներ
Կունոզուլ
Կունոզուլ (Counozouls), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 46 մարդ, բնակչության խտությունը` 1.65 մարդ/կմ²։ Բնակավայրը զբաղեցնում է 27.8 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 21 աշխատունակ (15-64 տարեկան) բնակիչ, որոնցից ակտիվ էին 12-ը, իսկ ոչ ակտիվները` 9։ Ակտիվության ցուցանիշը կազմում է 57,1 %։ 12 աշխատունակ մարդկանցից աշխատել է 12 անձ (9 տղամարդ և 3 կին)։ Գործազուրկ են եղել 0 անձ (0 տղամարդ և 0 կին)։ 9 անաշխատունակներից 0-ը եղել են աշակերտներ կամ ուսանողներ, 7-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մեծ դէպքերը Վասպուրականում 1914-1915 թվականներին
Մեծ դէպքերը Վասպուրականում 1914-1915 թվականներին, Ա-Դոյի 1917 թվականին հրատարակած գիրքն է։
Բովանդակություն
Գրքում հակիրճ պատմական ակնարկից հետո ներկայացրել է Վանի նահանգի պատմությունը, 1908 թվականի երիտթուրքերի՝ իշխանության գալու ընթացը, ներկայացվում են դրան հաջորդող իրադարձությունները մինչև Առաջին աշխարհամարտի սկսվելը և երիտթուրքերի քաղաքական դիրքորոշումը հայերի նկատմամբ, ինչպես նաև հայ տղամարդկանց զորակոչումը, հետո զինաթափումն ու զանգվածային կոտորածները։
Հեղինակը մանրամասն ներկայացրել է նահանգի գաղթը, ջարդերի առաջին փուլը, որից հետո ըստ բնակավայրերի ներկայացնում է հայերի ցուցաբերած դիմադրությունը, դրան նախորդող և հաջորդող դեպքերը։ Դեպքերը ներկայացվել են Արճակում, Հայոց Ձորում, Թիմարում։ Առանձին գլխում անդրադարձ է կատարվել Վանի հերոսամարտին, նրա առաջնորդներին, կազմակերպչական աշխատանքները, ժողովրդի մեջ տիրող տրամադրություններին։ Հեղինակն անդրադարձել է Հայ ազգային ինքնապաշտպանական մարմնի գործունեությանը և դրան զուգահեռ ներկայացրել Ջևդետ փաշայի գործողություները՝ հայերին հնազանդեցնելու և Այգեստանն ու Քաղաքը հիմնահատակ ավերելու վերաբերյալ։ Գիրքն ավարտվում է Վասպուրականի ողջ նահանգի զանգվածային գաղթի տեսարաններով, երբ տեղի հայ բնակչությունը բռնի, հոծ շարքերով լքում էր հայրենի բնակավայրը ։
Հեղինակ
Ա-Դո՝ Հովհաննես Գրիգորի Տեր-Մարտիրոսյան /1867-1954/. պատմաբան, տնտեսագետ, 1895-1903 թթ. Հայ Հեղափոխական Դաշնակցություն կուսակցության անդամ, սովորել Խարկովի համալսարանի իրավաբանական և Սանկտ-Պետերբուրգի հոգենյարդաբանական ֆակուլտետում։
Ծանոթագրություններ
Կատեգորիա:1917 գրքեր Կատեգորիա:Գրական գործեր Հայոց ցեղասպանության մասին
Սուբեդեյ
Սուբեդեյ, , նշանավոր մոնղոլ հրամանատար, Չինգիզ խանի դաշնակիցը։
Արշավանքներ
Սուբեդեյն եղել է դարբին Չժարչիուդայի որդին՝ ուրանհայև ցեղից։ Իր ավագ եղբոր՝ Ջելմեյի օրինակով, ով արդեն գտնվում էր ծառայության մեջ, եկել էր Թեմուչիի մոտ ծառայելու։ Նա մասնակցել է XIII դարի առաջին կեսին մոնղոլական բոլոր հիմնական արշավանքներին դեպի Հյուսիսային Չինաստան՝ (Ցին կայսրություն), մերկիտներին՝ Խորեզմշահ պետություն։ Կովկաս և Արևելյան Եվրոպա արշավանքի ժամանակ Կալկայի ճակատամարտում Ջեբեյի հետ առաջնորդել է մոնղոլներին (1223)։ 1224 թվականին հակառակ Վոլգյան Բուլղարիայի մոնղոլները Ջեբեյի և Սուբեդեյի գլխավորությամբ արշավել են դեպի Արևելք։ Հաղթանակներ տանելով՝ մոնղոլները հասել են մինչև ժամանակակաից Ղազախստանի տափաստանները։ 1236 թվականին Սուբեդեյն, իր հրամանատարության ներքո գտնվող զորքով, նոր արշավանք է կազմակերպել դեպի Վոլգյան Բուլղարիա, որի արդյունքում վերջինս նվաճվել և ընդգրկվել է Մոնղոլական կայսրության մեջ։ Սուբեդեյն եղել է դեպի Արևմուտք՝ Բաթու արշավանքի (1236—1242) փաստացի ղեկավարը, որի ժամանակ մոնղոլները հարձակվել են Ռուսիայի վրա և հասել մինչև Ադրիատիկ ծով։ Ծերության տարիներին նա վերադարձել է իր պատմական փոքր հայրենիք։ Մահացել է 73 տարեկան հասակում։
Բելունո (գավառ)
Բելունո (Provincia di Belluno), գավառ Իտալիայում, գտնվում է Վենետո մարզում ։ Տարածքը կազմում է 3627,26 կմ², բնակչությունը կազմում է 205 781 մարդ (ըստ 2016 թվականի)։ Գավառն ունի 67 կոմունա, վարչական կենտրոնն է Բելունոն։
Վարչական բաժանում
Գավառը բաղկացած է 67 կոմունայից.
Ծանոթագրություններ
Կատեգորիա:Իտալիայի գավառներ
Մատվեևկա (Յուգայի վտակ)
Մատվեևկա (Матвеевка), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Յուգա գետի ձախ ափին՝ 3,2 կմ հեռավորության վրա։ Գետի երկարությունը 14 կմ է, ավազանի տարածքը 54,3 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Ստորին Վիգա ակունքն է սկսած Վիգոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լիմնադներ
Լիմնադներ ( Λιμνάδες; այլ անուններ։ Լիմնատիդներ (Λιμνατιδες), Լեյմենիդներ (Λειμενίδες), նիմփաներ հունական դիցաբանության մեջ, նայադների նախատիպիրը։ Հիմանակնում ապրում էին քաղցրահամ ջրամբարներում և գետերում։
Դիցաբանություն
Լիմնադները ոչ այնքան հայտնի արարծներ են։ Նրանք լճերի, լճակների, ճահիճների, հազվադեպ մարգագետիններում լճացած վայրերի նիմփաներ են ։
Լիմնադներն ունեն արտասովոր տեսք։ Նրանց դեմքը ունի բաց-կանաչավուն երանգ, մաշկը թավշանման է։ Նրանք ունեն մեծ, մուգ կանաչ աչքեր, լի շրթունքներ և փայլուն ատամներ` զմրուխտի երանգով։ Այս նիմփաները ունեն գորտի ոտքերի նման ոտքեր (մատների արանքում որոշակի մաշկային թաղանթով)։ Շուշանների և ջրաշուշանների բարակ ծաղկեշղթաները գրկում են մերկ իրանն ու դաստակները։ Լիմնադի գլուխը պսակված է նույնատիպ ծաղկեշղթայով։ Հիմնականում սնվում են ամբրոսիայով և կարողանում են միշտ մնալ գեղեցիկ և երիտասարդ։
Չնայած նրան, որ նրանք ավելի ցածր տեղ են գրավում աստվածային հիերարխիայում, նրանք ընդունվում են Օլիմպոսում և փառաբանվում մահկանացուների կողմից։ Լիմնադները, ինչպես մնացած բոլոր նիմփաները, երկարակյաց են, սակայն անմահ չեն և նրանց հնարավոր է սպանել ։
Երբ մթնում է լիմնադները դուրս են գալիս զբոսնելու՝ ջրավազանը լուսավորելով իրենց լույսով։ Իրենց լույսերը մթության մեջ գրավում են միայնակ ճամփորդներին։ Սակայն նրանց մոտենալը վտանգավոր է, քանի որ զբոսանքի համար լիմնադները հաճախ ընտրում են խորքային տեղեր կամ ճահիճներ ։ Համարվում էր, որ այդ նիմՓաները կարողանում են կարդալ մարդու հոգին և ընդունել նրա սիրելիի կերպարանքը, որպեսզի հարձակվեն և կուլ տան այդ մարդուն ։
Դասակարգում
Ստորև ներկայացված են լիմնադների միայն մի քանի տեսակներ։
Ծանոթագրություններ
Կատեգորիա:Նիմփաներ Կատեգորիա:Հին հունական դիցաբանության էակներ Կատեգորիա:Կերպարներ այբբենական կարգով Կատեգորիա:Ջրի ոգիներ
Պետրա Պոլնիշովա
Պետրա Պոլնիշովա (սլովակերեն՝ Petra Polnišová, ), սլովակ դերասանուհի և սթենդ-ափ կոմիկ, OTO մրցանակի վեցակի դափնեկիր
Արտաքին հղումներ
Կատեգորիա:Սլովակ դերասանուհիներ Կատեգորիա:Սլովակ գրողներ
Կուրնանել
Կուրնանել (Cournanel), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 644 մարդ, բնակչության խտությունը` 101.58 մարդ/կմ²։ Բնակավայրը զբաղեցնում է 6.34 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 150 կմ հարավ-արևմուտք, Կարկասոն քաղաքից` 23 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 454 աշխատունակ (15-64 տարեկան) բնակիչ, որոնցից ակտիվ էին 344-ը, իսկ ոչ ակտիվները` 110։ Ակտիվության ցուցանիշը կազմում է 75,8 %։ 344 աշխատունակ մարդկանցից աշխատել է 303 անձ (155 տղամարդ և 148 կին)։ Գործազուրկ են եղել 41 անձ (21 տղամարդ և 20 կին)։ 110 անաշխատունակներից 28-ը եղել են աշակերտներ կամ ուսանողներ, 54-ը` թոշակառուներ, իսկ 28-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բիպաշա Բասու
Բիպաշա Բասու (Bipasha Basu, बिपाषा बासु, ), հնդիկ դերասանուհի և մոդել։
Կենսագրություն
Բիպաշա Բասուն ծնվել է հունվարի 7–ին 1979 թ. Նյու Դելիում բենգալյան ընտանիքում։ Բիպաշա անունը թարգմանաբար նշանակում է «խորը մութ ցանկություն»։
Ավելի ու ընտանիքը տեղափոխվում է Կալկաթա, որտեղ Բիպաշան իր առաջին հաջող քայլերն է արել մոդելային բիզնեսում։ Բիպաշան ունի երկու քույր՝ Բիդիշա և Բիջոետա։ Փոքր հասակում մաշկի մուգ գույն ունենալու պատճառով նրան համարում էին տգեղ։ Բիպաշան ազատ խոսում է հնդկերեն, անգլերեն և բենգալյան լեզուներով։ Դպրոցական հասակում հետաքրքրված էր բասկետբոլով և երազում էր դառնալ բժիշկ։ Դպրոցից հետո որոշում է զբաղվել առևտրով զբաղվում է հաշվապահությամբ։ Կալկաթայում նա նույնիսկ սկսում է ուսումնասիրել կառավարման հիմունքներ, սակայն դերասանուհու ճակատագիրը փոխվում է հանդիպոլով կալկաթյան հյուրանոցներից մեկում Մեխր Ջեսսին ում նա համարում է իր կնքամայրը։ Արդեն 16 տարեկան հասկուն Բիպաշան հաղթում է Godrej Cinthol Supermodel մրցույթում։ 17 տարեկանում նա մասնակցել է միջազգային մոդելային Ford Supermodel of the world մրցույթին՝ Ֆլորիդայում և զբաղեցրել 3–րդ տեղը։ Նա գովազդել է մասնավորապես Ֆորդ մակնիշի մեքենան և հրավիրվել Նյու Յորք որտեղ հայտնվել է գլխավոր ամսագրերի էջերում։ Բիպաշան կարող էր դառնալ միջազգային թոփ–մոդել, բայց հայրենիքի կարոտը ստիպում է նրան վերադառնալ Հնդկաստան, որտեղ նա շարունակել է նկարահանվել գովազդային հոլովակներում և աշխատել պոդիումի վրա։ Բոլիվուդյան կինոյում նա հայտնել է շատ պատահաբար բայց իր առաջին ֆիլմը («Չար անծանոթը» 2001 թվականի նկարահանված, ռեժիսոր՝ Աբբաս Մաստան) դարձլ է ուղենիշ, իսկ Բիպաշան ստացել է Filmfare մրցանակ լավագույն առաջին դերի համար։ 2014 թվականի հուլիսից դերասանուհին սկսեց նկարահանվել սարսափ ֆիլմում «Alone» նմանակելով արդեն 2007 թ. նկարահանված թայլանդական ֆիլմին, որտեղ դերասանուհին կխաղա սիամական եկվորյակների դերը, որոնցից մեկը մահացել է բաժանման գործողության ընթացքում ։
Ծանոթագրություններ
Կատեգորիա:Հնդիկ դերասանուհիներ Կատեգորիա:Մոդելներ Կատեգորիա:Հնդիկ կինոդերասաններ
Ուռչում
Ուռչում, պինդ նյութի ծավալի մեծացումը շրջապատող միջավայրից հեղուկ կամ գոլորշի կլանելու հետևանքով։ Բնորոշ է պոլիմերային նյութերին, որոնք ուռչում են՝ կլանելով ցածրամոլեկուլային հեղուկներ և գոլորշիներ։ Դիֆուզիայի միջոցով ներթափանցած մոնոմերը սովորաբար պոլիմերի հետ կապվում է քիմիապես։ Տարբերում են սահմանափակ և անսահմանափակ ուռչում։ Առաջին դեպքում պոլիմերի ձևը մնում է անփոփոխ, իսկ ծավալը աճում է մինչև հավասարակշռային արժեքին հասնելը։ Անսահմանափակ ուռման դեպքում լուծիչի և պոլիմերի փոխադարձ դիֆուզիայի հետևանքով վերանում է նրանց բաժանման սահմանը, և առաջանում է մածուցիկ ու դյուրահոս վիճակ։ Ջերմաստիճանը բարձրացնելիս սահմանափակ ուռչումը որոշ դեպքերում դառնում է անսահմանափակ։ Հայտնի են նաև անօրգանական՝ շերտավոր բյուրեղական կառուցվածք ունեցող նյութերի ուռման դեպքեր։ Օրինակ՝ թրջելիս մոնտմորիլոնիտները և այլ կավերի ծավալը մեծանում է ավելի քան 2 անգամ։ Այդ նյութերը ջրում կարող են առաջացնել կոլորիդային լուծույթներ։ Ուռմամբ են ուղեկցվում փայտանյութի եփումը, կաշվի ներկումը և դաբաղումը, պոլիմերների սոսնձումը, սննդանյութերից շատերի պատրաստումն են։
Կատեգորիա:Ֆիզիկա
Մուլք (Երզնկայի գավառ)
Մուլք, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 50 կմ հարավ-արևելք ։
Բնակչության մասին տեղեկություններ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Բեովուլֆ (ֆիլմ, 2007)
Սյուժե
Ֆիլմի գործողությունները տեղի են ունենում 6-րդ դարում՝ Դանիայում, որտեղ թագավոր Խռոտգարը (Էնթոնի Հոփքինս) որոշում է նշել իր մեղրե դահլիճի՝ խեորոտի շինարարության ավարտը։ Սակայն երաժշտության և զվարճության ձայները արթնացնում և բարկացնում են հրեշ Գրենդելին, որը հարձակվում է զվարճացողների վրա և սպանում նրանցից շատերին։ Բայց երբ Խռոտգարը նրան մարտահրավեր է նետում, հրեշը վերադառնում է իր մոր՝ ջրի սատանայի մոտ (Անջելինա Ջոլի)։ Թագավորը փակում է իր սրահը և իր ոսկու կեսը առաջարկում նրան, ով կսպանի Գրենդելին։
Բեովուլֆը (Ռեյ Ուինստոն) և իր գոթական ռազմիկների խումբը նավով ժամանում է Խռոտգարի տարածք, համաձայնելով ոչնչացնել գազանին։ Բայց նրանց թագավորի խորհրդատու Ունֆերտը (Ջոն Մալկովիչ) չի վստահում, որի հետ Բեովուլֆը ընդհարում է ունենում։ Գիշերը գոթերը սրահում խնջույք են կազմակերպում, որով գրավում են Գրենդելի ուշադրությունը։ Բեովուլֆը նրա հետ մերկ է կռվում, չէ որ այդ դեպքում երկուսի մոտ էլ զենք չի լինի, և այդպես արդարացի կլինի։ Արդյունքում նրան հաջողում է կտրել հրեշի ձախ թաթը, որից հետո գազանը փախչում է քարանձավ՝ իր մոր մոտ, որտեղ, ավելի ուշ, մահանում է։ Բայց գոթերից մի քանիսը սպանվել էին, այդ իսկ պատճառով Բեովուլֆը այրում է նրանց մարմինները, և իր ջոկատի հետ գիշերում է սրահում, իսկ Բիգլաֆին (Բրենդան Գլիսոն) ուղարկում է հսկելու նավերը։
Գիշերը Գրենդելի մայրը հայտնվում է Բեովուլֆին խռոտգարի կնոջ՝ թագուհի Վալեխտեվի տեսքով (Ռոբին Ռայթ-Պենն), խնդրելով նրան որդի պարգևել։ Բեովուլֆը կասկածում է, որ ինչ-որ բան այնպես չէ, և հայտնաբերում, որ իր հետ գիշերած մարդիկ սպանված են։ Հերոսը որոշում է սպանել Գրենդելի մորը, որը ըստ Խռոտգարի խոսքերի իր տեսակի վերջինն է։ Նրա խոսքերով Գրենդելի հայրը մարդկանց համար վտանգավոր չէ։
Բեովուլֆը և Բիգլաֆը ուղևորվում են դեպի քարանձավ, որտեղ ապրում է Գրենդելի մայրը, բայց ներս է մտնում միայն Բեովուլֆը, զինված Խռունտինգի սրով (Ունֆերտից ստացած պարգև) և ոսկե գավաթով, որի տեսքը նման էր վիշապի (Խռոտգարից ստացած նվեր)։ Գրենդելի մայրը մերկ և ոսկիով ողողված կնոջ տեսքով գայթակղում է Բեովուլֆին, որը նրան որդի է պարգևում, որի փոխարեն Գրենդելի մայրը խոստանում է, որ Բեովուլֆի անունը կդառնա լեգենդ։ Իր սեփական փառքի երաշխիքով, Բեովուլֆը տալիս է նրան ոսկե եղջյուրը, և Գրենդելի մայրը խոստանում է մարդկանց վրա չհարձակվել։ Հերոսը վերադառնում է բերելով Գրենդելի գլուխը, և «հրեշի սպանման» լուրը։ Առանձին խռոտգարը Բեովուլֆին մանրակրկիտ հարցաքննում է, և նրա բառերից հայտնաբերելով սուտը, նա խոստովանում է, որ Գրենդելը հանդիսանում է իր որդին։ Այդպիսով անեծքը թագավորից անցնում է Բեովուլֆին։ Դրանից հետո խռոտգարը հայտարարում է, որ իր մահից հետո Բեովուլֆը պետք է դառնա թագավոր, իր թագավորությունը, հարստությունը և երիտասարդ կնոջը կտակում է նրան։ Ապա նա սրահի լուսամուտից թռչում է ծովեզր, որտեղ և մահանում է։
Տարիներ անց Բեովուլֆը, թուլացած և իր ստի պատճառով ընկճված էր, որը փչացրել էր իր հարաբերությունները Վալեխտեվի հետ։ Դրա պատճառով նա իր անկողինը կիսում է երիտասարդ սպասուհի Ուրսուլայի (Էլիսոն Լոման) հետ։ Հանկարծակի Ունֆերտի ծառան ճահճուտում գտնում է ոսկե գավաթը, որը Բեովուլֆը տվել էր Գրենդելի մորը։ Հերոսը հասկանում է, որ երաշխիքը վերադարձված է, և դա նշանակում է, որ ջրի սատանայի հետ ունեցած պայմանագիրը այլևս ուժի մեջ չէ։ Հաջորդ գիշեր վիշապը այրում է հարևան գյուղը, Ունֆերտին ողջ թողնելով, որպեսզի նա Ունֆերտին փոխանցի «հայրերի մեղքերի» մասին ուղերձը։ Հասկանալով, որ վիշապը հանդիսանում է իր որդին, հերոսը որոշում է նրան իր մոր հետ սպանել։ Վիշապը փորձում է սպանել Ուրսուլային և թագուհուն, բայց Բեովուլֆը հանում է նրա սիրտը։ Նրանք միասին ընկնում են ավազոտ ափ։ Վիշապի մարմինը փոխակերպվում է ոսկե, ֆիզիկապես զարգացած երիտասարդի, որը Բեովուլֆին հիշեցնում է իր երիտասարդությունը։ Մահից առաջ հերոսը Բիգլաֆին փորձում է ճիշտն ասել այն մասին, որ Գրենդելի մայրը մինչև այժմ ողջ է։ Բայց ընկերը ասում է, որ իր ժողովրդին հերոս է պետք, չնայած ամեն ինչին։
Բեովուլֆը վիկինգների ավանդության համաձայն թաղվում է այրվող նավում։ Բիգլաֆը դառնալով թագավոր, միայնության մեջ հետևում է նրա հեռանալուն։ Նա տեսնում է, որ այրվող նավ է թափանցել Գրենդելի մայրը, որը Բեովուլֆի մարմինը տանում է ծովային խորխորատ։ Դրանից հետո Գրենդելի մայրը հայտնվում է, նայում է Բիգլաֆին և նրան իր մոտ կանչում։ Նա հանգիստ նայում է նրան, բայց հանդիսատեսին չի ցուցադրվում, թե Բիգլաֆը ինչ որոշում է ընդունում։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Warner Bros. ֆիլմեր Կատեգորիա:Ֆիլմեր վիկինգների մասին Կատեգորիա:Paramount Pictures ֆիլմեր Կատեգորիա:2007 ֆիլմեր Կատեգորիա:Ամերիկյան դրամա ֆիլմեր Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:2007 թվականի ԱՄՆ ֆիլմեր Կատեգորիա:3D մուլտֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ամերիկյան կինոէպոպեաներ Կատեգորիա:Ռոբերտ Զեմեկիսի ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան արկածային ֆիլմեր Կատեգորիա:Համակարգչային անիմացիոն ֆիլմեր Կատեգորիա:2007 մուլտֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Միջնադարի թեմատիկ ֆիլմեր
Չակիր (Յաբագանի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կուրսան
Կուրսան (Coursan), համայնք Ֆրանսիայի Օկսիտանիա մարզի Օդ գավառում ։
Բնակչությունը 2007 թվականի դրությամբ կազմում է 6124 մարդ, բնակչության խտությունը` 248.84 մարդ/կմ²։ Բնակավայրը զբաղեցնում է 24.61 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 80 կմ հարավ-արևմուտք, Կարկասոն քաղաքից` 60 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 3807 աշխատունակ (15-64 տարեկան) բնակիչ, որոնցից ակտիվ էին 2569-ը, իսկ ոչ ակտիվները` 1238։ Ակտիվության ցուցանիշը կազմում է 67,5 %։ 2569 աշխատունակ մարդկանցից աշխատել է 2157 անձ (1138 տղամարդ և 1019 կին)։ Գործազուրկ են եղել 412 անձ (199 տղամարդ և 213 կին)։ 1238 անաշխատունակներից 295-ը եղել են աշակերտներ կամ ուսանողներ, 490-ը` թոշակառուներ, իսկ 453-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սանրվող կինը
«Սանրվող կինը» (Femme se coiffant), ֆրանսիացի նկարիչ, կերպարվեստում իմպրեսիոնիստական ոճի ներկայացուցիչ Պիեռ-Օգյուստ Ռենուարի նկարներից։ Այս ստեղծագործությունը հեղինակը վրձնել է 1887 թվականին։ Յուղաներկով կտավի չափերն են՝ 65,3 × 54 սմ։
Այսօր «Սանրվող կինը» ստեղծագործությունը պահպանվում և ցուցադրվում է Էրմիտաժում (Սանկտ Պետեբուրգ, Ռուսաստանի Դաշնություն)։
Նկարագիր
«Սանրվող կինը» ստեղծագործությունում պատկերված է երիտասարդ կին։ Նա հագել է գիշերանոց. մի կուրծքը բաց է։ Ձեռքերը վեր բարձրացնելով՝ կինը հարդարում է մազերը։ Նկարի ներքևի ձախ հատվածում հեղինակը դրել է իր ստորագրությունը և ստեղծման տարեթիվը՝ «Renoir 87»:
Էրմիտաժի արևմտաեվրոպական արվեստի բաժնի գիտաշխատող Ա. Գ. Կոստենևիչը նշել է.
Պատմություն
«Սանրվող կինը» ստեղծագործությունը հեղինակը՝ Ռենուարը, վրձնել է 1887 թվականին։ Այն միանգամից գնել է ֆրանսիացի կոլեկցիոներ Պոլ Դյուրան Ռուելը։ 1908 թվականին վերջինս կտավը վաճառում է գերմանացի կոլեկցիոներ Բերնհարդ Քյոլերին։ Նրա մահից հետո՝ 1927 թվականին հավաքածուն որպես ժառանգություն անցնում է որդուն։ Երկրորդ համաշխարհային պատերազմի ժամանակ այդ հավաքածուն բաժանվել է մի քանի մասի և թաքցվել զանազան վայրերում։ Մի մասը մնաց սեփականատիրոջ տանը՝ Բեռլինում, որը ոչնչացավ 1945 թվականին, երբ դաշնակից զորքերը ռմբակոծեցին քաղաքը։ Այս նկարը ի պահ է տրվել Բեռլինի պատկերասրահին, սակայն Խորհրդային զորքերը 1945 թվականին հափշտակել և ուղարկել են ԽՍՀՄ՝ որպես ռազմատուգանք։ 1949 թվականի գրանցումներում նկարը կոչվում է «Սպիտակ վերնաշապիկով աղջիկը» ։ Երկար ժամանակ պահվել է Էրմիտաժի պահոցներում։
«Սանրվող կինը» ստեղծագործությունն առաջին անգամ Էրմիտաժում ցուցադրվել է 1995 թվականին՝ ռազմավարի ցուցահանդեսի շրջանակներում ։ 2001 թվականից մշտական ցուցադրության է ներկայացված Էրմիտաժում, իսկ 2014 թվականի վերջերից ցայսօր այն ներկայացված է Սերգեյ Շչուկինի և Մորոզով եղբայրների հիշատակի սրահում՝ Գլխավոր շտաբի շենքում (սրահ 407) ։
Չագիրկա
Չագիրկա (Чагырка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ աջ ափով՝ 355 կմ հեռավորության վրա։ Գետի երկարությունը 25 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մուլք (Կամախի գավառ)
Մուլք, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ գյուղաքաղաքից 21 կմ հյուիս-արևմուտք, փոքրիկ գետակի բլրապատ ափին ։
Բնակչության մասին տվյալներ չեն պահպանվել։
Աստրա Դեզմոնդ
Վաղ կյանք
Գվենդոլին Մարի Թոմսոնը ծնվել է Անգլիայի Տորկի քաղաքում, ավստրալիական ծագմամբ ատամնաբույժ Ջորջ Թոմսոնի և Լոնդոնում ծնված ուսուցչուհի Վիվա Լուիզայի ընտանիքում։ Նախքան Դեզմոնդի ծնվելն ընտանիքն ապրել էր Ավստրալիայում, և նրա ավագ քույրեր Մեյբլն ու Կլոդը ծնվել էին Մելբուռնում։ Դեզմոնդի մանկության ընթացքում ընտանիքը տեղափոխվել է Վերին Նորվուդ, այնտեղից էլ՝ արևմտյան Քենսինգթոն։ Կրթությունն ստացել է Նոթթինգ Հիլլի ավագ դպրոցում ու Ուեստֆիլդ քոլեջում, ստացել բակալավրի աստիճան հին հունարենից ու լատիներենից ։ Երգեցողություն սովորել է Բլանշ Մարքեզիի (ինչպես իր գործընկեր Մյուրիել Բրանսկիլը) և Լուիզ Տրենտոնի մոտ, ապա նաև Բեռլինում՝ Էռնստ Գրիզբախի ու Կոնրադ Վ․ Բոսի մոտ ։
Երգչի կարիերա
Դեզմոնդի կարիերան հիմնականում համերգային ու մենահամերգային էր, բայց նա հանդես է եկել օպերաներում նույնպես։ 1916 թվականի «Carl Rosa Opera Company» ընկերության մի ակնարկում նա նկարագրվում է որպես խոստումնալից նոր երգչուհի ։ Լոնդոնի «Sadler's Wells» թատրոնում երգել է Դալիլա ու Կարմեն, իսկ Կովենտ գարդեն արքունական թատրոնում՝ Օրտրուդ ու Ֆրիկա ։
Նրա մենահամերգներն աչքի էին ընկնում Էդվարդ Գրիգի երգերով, որոնց մասին 1941 թվականին 25 էջանոց հոդված է գրել ։ Կատարել է նաև Գրիգի երգերի թարգմանություններ և այս բնագավառում իր աշխատանքի համար Նորվեգիայի կառավարության կողմից արժանացել է սուրբ Օլավի շքանշանին։ Յան Սիբելիուսի երգերի նրա կատարումները նույնպես հաջողություն են ունեցել ։
1938 թվականի հոկտեմբերի 5-ին Դեզմոնդն այն սկզբնական 16 երգչուհիներից էր, որոնք ձայնագրվել են Ռալֆ Վոան Ուիլյամսի «Serenade to Music» ստեղծագործության մեջ, որը հետագայում մի քանի ընկերությունների կողմից վերաթողարկվել է խտասկավառակի տարբերակով ։ Ավելի վաղ՝ 1932 թվականին Ուիլյամսը նրան էր նվիրել իր «Magnificat» ստեղծագործությունը ։ Հետագայում նրա անունով վարդի մի տեսակ է անվանակոչվել ։
Իր համերգային երգացանկում Դեզմոնդն ունեցել է այնպիսի կատարումներ, ինչպիսիք են՝ սըր Էդուարդ Էլգարի «The Dream of Gerontius»-ը և Գեորգ Ֆրիդրիխ Հենդելի «Messiah»-ն, Իգոր Ստրավինսկու «Էդիպ արքան» 1928 ու Գուստավ Մալերի «Երգ երկրի մասին»-ը Լոնդոնի ֆիլհարմոնիկ նվագախմբի հետ 1942 թվականին, նաև առաջինն է բրիտանացի հանդիսատեսին ներկայացրել Իրյո Կիլպինենի երգերը ։
Ձայնագրություններ
Պահպանվել են նրա մի քանի ռադիոձայնագրությունները, այդ թվում՝ «The Dream of Gerontius»-ից Անգելի մեներգը և 1951 թվականին Royal Festival Hall դահլիճում հնչած «Serenade to Music»-ը։
Հետագա կարիերա
Ուրիշ երգչուհիների նման իր հետագա կարիերայի ընթացքում՝ 1947-1963 թվականներին, Դեզմոնդը ևս զբաղվել է դասավանդելով և դարձել երգեցողության պրոֆեսոր Երաժշտության թագավորական ակադեմիայում, նաև երաժշտության վերաբերյալ գրքեր է գրել ։
Հաջորդել է Լիզա Լեհմանին, Սեսիլ Շամինադին, Ֆաննի Դեյվիսին, Ռոզա Նյումարքին ու Մայրա Հեսսին որպես Միացյալ Թագավորության «Կին երաժիշտների ընկերության» նախագահ, ինչպես նաև «Երաժիշտների միավորված ընկերության» նախագահ ։
Ընտանիք
1920 թվականին ամուսնացել է սըր Թոմաս Նիմի հետ, որը Առաջին և Երկրորդ աշխարհամարտերի մասնակից գեներալ-լեյտենանտ սըր Ֆիլիպ Նիմի եղբայրն էր։ Ունեցել են երեք որդի՝ Բեյսիլը, Ջեոֆրին ու Քրիստոֆերը ։ 1949 թվականին արժանացել է Բրիտանական կայսրության շքանշանի։
Վախճանվել է 80 տարեկան հասակում 1973 թվականի օգոստոսի 16-ին Կենտ կոմսության Ֆավերշամ քաղաքում։ Ամուսինը մահացել է մոտավորապես երկու շաբաթ անց՝ օգոստոսի 28-ին։
Գրականություն
Կատեգորիա:1893 ծնունդներ Կատեգորիա:1973 մահեր Կատեգորիա:20-րդ դարի օպերային երգչուհիներ Կատեգորիա:Անգլիացի օպերային երգչուհիներ
Քոքոռեչ
Քոքոռեչ (, Kokoreç), Անատոլիայում և Բալկաններում տարածված ուտեստ։ Այն պատրաստում են գառան աղիներից։ Պատրաստում են շամփուրների վրա անցկացրած՝ խորովելով կրակի վրա ։ Քոքոռեչը «ջագուր բագուր» անվանումով հայտնի է նաև Իրանում ։
Պատրաստում
Քոքոռեչը պատրաստում են հիմնականում կաթնակեր գառան աղիներից։ Սկզբից մաքրում են աղիները ներսից և դրսից։ Քոքոռեչի պատրաստելու համար շամփուրի վրա նախ փաթաթում են հաստ աղին, այնուհետև բարակ աղին։ Մեծ աղիքները սկսում են փաթաթել շամփուրի վրա։ Հետո փոքր աղիներն են փաթաթում այդ հաստ աղիների վրա։ Մաս-մաս դնում են նաև կենդանական ճարպ։
Հատուկ կրակարանի վրա շամփուրները շարում են և անընդհատ պտտեցնելով խորովում։ Խորովելուց հետո մեծ քանակությամբ համեմունքներ են ավելացնում։ Մատուցում են մանր-մանր կտրատած։ Ամենաշատը լցնում են քիմիոն, օրիգանո և կարմիր կծու պղպեղ։
Մատուցում
Մատուցում են քոքոռեչը պնակի կամ հացի մեջ։ Երբեմն նաև այն հրամցնում են խավարտով։ Խավարտի մեջ մտնում են՝ պոմիդոր, տաքդեղի թթու, վարունգի թթու։ Մատուցում են ըմպելիքներով։
Հունաստան
Հույները ամեն տարի Զատիկին պատրաստում են այս ուտեստը։ Չնայած որ այն կարելի է պատրաստել նաև ցանկացած ժամանակ։ Հունական պանդոկներում այն մշտական ուտեստ է։ Քոքոռեչը Հունաստանում պատրաստում են կամ տապակելով կամ էլ խորովելով։
Թուրքիա
Թուրքիայում այս ուտեստը ռեստորաններում չեն մատուցում. այն փողոցային սննդի տեսակ է համարվում։ Այն խորովում են հատուկ կրակարանի վրա, որտեղ լցված է ածուխ։ Փողոցներում առավել ընդունված է, որ այն մատուցեն հացի մեջ դրված։ Քոքոռեչը մատուցում են հիմնականում հետևյալ ըմպելիքներով՝ թան, թթվի ջուր կամ շաղգամի քամվածք։
Ծանոթագրություններ
Կատեգորիա:Հունական խոհանոց Կատեգորիա:Թուրքական խոհանոց Կատեգորիա:Բալկանյան խոհանոց Կատեգորիա:Զատկվա ուտեստներ
F-22 Raptor
F-22 Raptor ամերիկյան արտադրության հինգերորդ սերնդի բազմաֆունկցիոնալ կործանիչ։
Ընդհանուր բնութագիր
F-22 կործանիչը ստեղծվել է կործանիչների կատարելացման ATF (Advanced Tactical Fighter) ծրագրի շրջանակներում։ F-22-ը հինգերորդ սերնդի կործանիչն է աշխարհում և մինչև օրս միակ խմբաքանակով արտադրվածը։ F-22 կործանիչները համալրված են նոր, երկու տուրբոռեակտիվ երկկոնտուրային շարժիչներով, որոնք ունեն թվային կառավարում և ամենահզորն են իրենց տեսակի մեջ։
Հիմնական առանձնահատկություններ
Այս կործանիչի հիմնական հատկանիշներն են` գերձայնային, հիմնական (կրեյսերական) արագություն, քիչ նկատելիություն` հակառակորդի ՌՏԿ-ների տեսադաշտում, հիանալի մանևրելու ունակություն (այդ թվում` նաև գերձայնային արագության պայմաններում), բարձր արդյունավետությունը` օդային մարտի բոլոր տեսակներում, առանձնակի հնարավորություններ` ոչ մոտակա օդային մարտում։ F-22 կործանիչները փայլուն են գործում նաև խմբային գործողությունների ժամանակ։ F-22 կործանիչների նոր ռադիոլոկացիոն համակարգը ընդունակ է ոչ միայն տեղեկություն տալ օդաչուին` օդում հայտնաբերված ինքնաթիռի մասին, այլև նշել նրանում գտնվող թերություններն ու վառելիքի եղած պաշարը և այլ տվյալներ, ինչը բացառիկ է և շատ կարևոր օդաչուի համար `օդային մարտը կազմակերպելու գործում։
Օդային մարտերում արձանագրած հաջողություններ
F-22 կործանիչները համարվում են բոլոր ժամանակների ամենաահեղ, ամենաթանկ կործանիչներն աշխարհում։ Այս կործանիչները բոլոր համեմատություններից դուրս են։ Ահա այս բոլոր հատկանիշների շնորհիվ` F-22 Raptor կործանիչները լավագույն տասնյակում գրավում է առաջին հորիզոնականը։ Հետաքրքիր է այն փաստը, որ սպառազինությունում գտնվող միակ, լիարժեք, հինգերորդ սերնդի կործանիչը նախորդ սերնդի` ամերիկյան F-15E, F-16, F-18 կործանիչների հետ ուսումնական օդային մարտերում արձանագրել է հաղթանակներ` 144:0 փոխհարաբերությամբ։ Օդային մարտերն ընթացել են մեկը չորսի հարաբերությամբ` հօգուտ վերջիններիս, իսկ հաղթանակները հիմնականում արձանագրվել են հեռակա մարտերում։ Խառը մարտակարգով օդային մարտերում F-22 կործանիչներ հաղթել են 241:2 փոխհարաբերությամբ։ Երկու պարտությունները կրել են F-22 կործանիչների կողմից ղեկավարվող F-15E կործանիչները, որոնց օդաչուները համեմատաբար անփորձ են եղել։
Ծանոթագրություններ
Կատեգորիա:Կործանիչներ Կատեգորիա:Ռազմական ինքնաթիռներ Կատեգորիա:Boeing ընկերության ինքնաթիռներ
Սարմադ Քաշանի
Մուհամմադ Սայիդ, առավել հայտնի է որպես Սարմադ Քաշանի կամ ավելի կարճ Սարմադ (պարսկ․՝سرمد کاشانی), հայկական ծագումով պարսիկ միստիկ, բանաստեղծ և սուրբ, ով ճանապարհորդել է և Հնդկական ենթամայրցամաքը դարձրել է իր մշտական բնակավայրը 17-րդ դարի ընթացքում։ Ոմանք նրան վերագրում են հրեական ծագում, ոմանք պնդում են, որ ուրացել է իր կրոնը իսլամ ընդունելու համար։ Իսկ մյուսներն էլ ասում են, որ նա նույնիսկ մեկ անգամ էլ փոխել է իր կրոնը հինդուիզմի ։ Անկախ ամեն ինչից, սկզբնաղբյուրները վկայում են Սարմադի հայկական արմատների մասին։ Սարմադն իր պոեզիայում ինքն իրեն նկարագրում է որպես սուֆիական, հինդուական քահանա, բուդդիստ միաբան, ռաբբի, աթեիստ և մուսուլման։ Քանզի նա հայտնի էր նրանով, որ հեգնում էր այդ օրերի նշանակալից կրոններին, ինչպես նաև նրանով, որ գրում էր քառյակներ՝ հաստատելով իր կրոնական ինքնությունը, ժամանակակից գիտնականությունը առանձնացված է մնում Սարմադի ոչ հստակ կրոնական պատկանելությունից ։ Այս կրոնական հայացքների և անհավանական հայտարարությունների համար Սարմադը դասվում է պարադոքսալ սուֆիականների շարքերին։
Վաղ կյանք
Սարմադը ծնվել է Հայաստանում 1590-ական թվականներին պարսկախոս հայ առևտրականների ընտանիքում ։
Ճանապարհորդությունները Մուղալ կայսրություն
Լսելով, որ արվեստի թանկարժեք գործերը Հնդկաստանում բարձր գներով վաճառվում էին՝ Սարմադը հավաքեց իր գործերը և ուղևորվեց Մուղալ կայսրություն, որտեղ նա մտադրվել էր վաճառել այդ աշխատանքները։ Մեկնելով Թհաթա (ներկայումս՝ Սինդ, Պակիստան)՝ նա մտերմանում է մի տղայի հետ, որի անունն էր Աբհայի Չանդ, ում Սարմադը ուսուցանեց պարսից և հրեական կրոնը։ Այս ժամանակահատվածում նա թողեց իր հարստությունը, երկարեցրեց իր մազերը, դադարեց կտրել իր եղունգները, սկսեց թափառել քաղաքի փողոցներում և կայսեր արքունիքում որպես մերկ ֆակիր ։ Երկուսն էլ տեղափոխվեցին սկզբում Լահոր, այնուհետև՝ Հայդարաբադ և վերջապես՝ Դելի։
Կյանքը Դելիում
Իր ընկերոջ հետ ճանապարհորդելու ընթացում Սարմադը կարճ ժամանակամիջոցում ձեռք է բերում ճանաչված բանաստեղծի և միստիկի հեղինակությունը։ Այդ ժամանակ էլ Մուղալի թագաժառանգ Դարա Շիկոհը հրավիրում է Սարմադին իր հոր դատարան։ Հանդիպման ժամանակ Սարմադը այնքան խորը տպավորություն էր թողել թագաժառանգի վրա, որ նա խոստացել էր դառնալ Սարմադի հետևորդը։
Սարմադը հիանալի տիրապետում էր պարսկերենին, ինչը շատ կարևոր էր վաճառականի գործի համար, և իր աշխատանքի մեծ մասը այդ լեզվով էր ։
Մահ
Իր եղբոր՝ Դարա Շիկոհի հետ գահաժառանգման պայքարում Աուրանագզեբը (1658-1707 թթ.) հաղթանակ տանելուց հետո սպանում է իր եղբայր-հակառակորդին և բարձրանում է կայսերական գահին։ Արդյունքում՝ Սարմադը ձերբակալվում և մեղադրվում է աղանդավորության մեջ։ Իսկ ապա՝ գլխատվում 1661 թ․ ։ Նրա գերեզմանը գտնվում է Ջամա Մասյիդի մոտ Դեհլիում, Հնդկաստան։ Աուրանգզեբը հրամայեց իր մոլլաներին հարցնել Սարմադից, թե ինչու նա կրկնեց Կալիմայի միայն առաջին կեսը՝ «Չկա Աստված բացի Աստծուց» և հրամայեց նրան արտասանել երկրորդ մասը «Մուհամմադն է նրա վերջին մարգարեն»։ Նա դրան պատասխանեց, որ «Ես դեռևս լի եմ բացասական լիցքերով։ Ինչու՞ պետք է ստեմ»։ Այսպես նա դրոշմեց իր մահվան վճիռը։ Ալի Խան-Ռազին՝ Աուրանգզեբի դատարանի ժամանակագիրը, ներկա էր այդ մահապատժին։ Նա պատմում է որոշ միստիկ բանաստեղծություններ, որոնք արտասանվել են այդ մահապատժի ժամանակ։ Մոլլաներն ասում են, որ Ահմեդը գնաց դրախտ, իսկ Սարմադն ասում էր դրախտը իջավ Ահմեդի վրա։
Մաուլանա Ազադ և Սարմադ
Մոլանա Աբուլ Քալամ Ազադը Հնդկական անկախության շարժման մեջ ընդգրկված առաջատար քաղաքական դեմքերից է, ով իր մտքեր ազատությամբ և արտահայտմամբ իրեն համեմատել է Սարմադի հետ ։
Արտաքին հղումներ
Կատեգորիա:Պարսիկ բանաստեղծներ Կատեգորիա:Պարսիկ թարգմանիչներ Կատեգորիա:Պարսիկ գրողներ Կատեգորիա:Հրեաները և հուդաիզմը Հայաստանում
Ֆայզի Գասկարովի անվան ժողովրդական պարի պետական ակադեմիական համույթ
Ֆայզի Գասկարովի անվան ժողովրդական պարի պետական ակադեմիական համույթ (Государственный академический ансамбль народного танца им. Файзи Гаскарова, ГААНТ), ժողովրդական պարերի մասնագիտական համույթ Բաշկորտոստանում։
Միակ երաժշտական թիմն է, որ արժանացել է Սալավատ Յուլաևի անվան մրցանակի «բաշկորական մասնագիտական պարարվեստում բարձր կատարողական արվեստի զարգացման և առաջխաղացման մեծ ավանդի համար»։
Պատմություն
Երաժշտական կոլեկտիվը ձևավորվել է 1936-1938 թվականներին Բաշկիրական Խորհրդային Սոցիալիստական Ինքնավար Մարզի միացյալ թատրոնների երաժշտա-էստրադային բյուրոյին կից, բաշկորական թատերական ուսումնարանի բալետի բաժնի և սիրողական բալետի ուսանողներից։ 1938 թվականին վերակազմավորվել է որպես Բաշկորտոստանի պետական ֆիլհարմոնիային կից Բաշկորտոստանի երգի, պարի և երաժշտության համույթ։ 1939 թվականի մարտի 11-ին Իգոր Մոիսեևի ուսանող Ֆայզի Գասկարովը դարձել է համույթի գեղարվեստական ղեկավար և սկսում է ձևավորել կոլեկտիվը։
1940 թվականին առանձնացել է Բաշկորտոստանի պետական ​​ազգագրական պարի համույթը։ 1940 թվականի ամռանը համույթը կատարել է իր առաջին շրջագայությունը Բաշկորտոստանում։ 1941 թվականի սկզբին պատրաստվել է Մոսկվայում կայանալիք Բաշկորական գրականության և արվեստի տասնամյակին։ 1955 թվականին Մոսկվայում Բաշկորական գրականության և արվեստի տասնամյակին մասնակցելուց հետո համույթը ձեռք է բերել համամիութենական հեղինակություն։
1988 թվականին ստեղծագործական կոլեկտիվը կոչվել է Ֆայզի Գասկարովի անունով։
1991 թվականին համույթն առանձնացել է ֆիլհարմոնիայից և ձեռք բերել իրավաբանական անձի կարգավիճակ ներկայիս անվանումով։ 1994 թվականին միաժամանակ հանդես է եկել երկու արտասահմանյան շրջագայությամբ Միացյալ Նահանգներում և Թուրքիայում։
2007 թվականին Ֆայզի Գասկարովի անվան համույթը ձեռք է բերել իր սեփական տարածքը։
Արտաքին հղումներ
Կատեգորիա:Երաժշտական համույթներ
Կարեզանաբլոթ
Կարեզանաբլոթ (Caresanablot), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 11 կմ² տարածք։ Բնակչությունը 2008 թվականի տվյալներով 1073 մարդ է։ Հեռախոսային կոդը՝ +39 0163։ Փոստային ինդեքս 13023։ Խտությունը՝ 90 մարդ/կմ²։
Ժողովրդագրություն
Բնակչության աճ.
Արտաքին հղումներ
Կատեգորիա:Իտալիայի բնակավայրեր
Swalla
Նախապատմություն
2016 թվականի օգոստոսին Դերուլոն բեռնել է փոքրիկ մաս «Swalla»-ից իր սոցիալական ցանցերում։
2017 թվականի հունվարի 2-ին նա պաշտոնապես հայտարարել է, սինգլը ներկայիս ալբոմի առաջատար սինգլն է։
Թողարկում
Երգի պաշտոնական թողարկումը կայացել է 2017 թվականի փետրվարի 24-ին։ Հաջորդ օրը երգը դարձել է հասանելի ներբեռնման համար iTunes-ում, նաև հասանելի է դարձել սթրիմինգի համար։
2017 թվականի մայիսի 12-ին երգիչը ներկայացրել է երգի ակուստիկ տարբերակը՝ «Swalla (After Dark Remix)»:
Երաժշտական տեսահոլովակ
2017 թվականի փետրվարի 24-ին թողարկվել է երգի տեքստով պաշտոնական «Swalla» տեսահոլովակը Դերուլոյի Youtube-ի ալիքում։ Ռեժիսորը եղել է Ալեքս Լոքեթը։
Պաշտոնական տեսահոլովակի պրեմիերան կայացել է 2017 թվականի մարտի 17-ին։ Տեսահոլովակում մասնակցություն են ունեցել հենց երգիչը, Մինաժը և Ty Dolla $ign-ը։
Քննադատություն
Rap-Up հրատարակությունը գովել է Մինաժի քառատողը, ասելով, որ նա «կապում է երգը երրորդ և վերջին քառատողիին, որը շատերի նման, հնարավոր է, ենթադրել, որ հանդիսանում է քողարկված հարված Թեմի Մային»։
Կենդանի կատարումներ
Դերուլոն և Ty Dolla $ign-ը կատարել են երգը The Tonight Show Starring Jimmy Fallon շոուի ուղիղ եթերում 2017 թվականի ապրիլի 6-ին։
Մինաժը և Դերուլոն կատարել են իրենց երգը Billboard Music Awards մրցանակաբաշխության ժամանակ 2017 թվականի մայիսի 21-ին։
Տարեվերջյան հիթ-շքերթներ
{|class="wikitable sortable plainrowheaders" style="text-align:center" ! scope="col"| Հիթ-շքերթ (2017) ! scope="col"| Հորիզոնական ! scope="row"| Argentina (Monitor Latino) ! scope="row"| Australia (ARIA) ! scope="row"| Austria (Ö3 Austria Top 40) ! scope="row"| Belgium (Ultratop Flanders) ! scope="row"| Belgium (Ultratop Wallonia) ! scope="row"| Canada (Canadian Hot 100) ! scope="row"| Germany (Official German Charts) ! scope="row"| Israel (Media Forest) ! scope="row"| Italy (FIMI) ! scope="row"| Netherlands (Single Top 100) ! scope="row"| New Zealand (Recorded Music NZ) ! scope="row"| Switzerland (Schweizer Hitparade) ! scope="row"| UK Singles (Official Charts Company) ! scope="row"| US Billboard Hot 100
Պյոտր Բելոուսով
Կենսագրություն
Պյոտր Բելոուսովը ծնվել է 1912 թվականի մայիսի 16-ին (նոր տոմարով՝ մայիսի 29) Ռուսաստանի կայսրության Տավրիկայի նահանգի Բերդյանսկ քաղաքում (ներկայում՝ Զապորոժիեի մարզ, Ուկրաինա)։
1920-ական թվականների վերջին Պյոտր Բելոուսովը սովորել է Յակով Խաստի ստուդիայում ։ 1929 թվականին Պյոտր Բելոուսովը ծանոթացել է Իսահակ Բրոդսկու հետ և նրա հրավերով մեկնել Լենինգրադ, որտեղ նրա ղեկավարությամբ զբաղվել է նկարչությամբ ու գեղանկարչությամբ։ Նա նաև հաճախել է Հեղափոխության նկարիչների ասոցիացիային ու Նկարիչների ընկերությանը կից գործող ստուդիաներ։ Աշխատել է Ջրերում խեղդվողների փրկության ընկերությունում և Նկարիչների իզոկոոպերատիվում ։
1932 թվականին Պյոտր Բելոոուսովն ընդունվել է Պրոլետարական կերպարվեստի ինստիտուտի բանվորական ֆակուլտետ։ 1933 թվականին նրան ընդունում են Լենինգրադի գեղանկարչության, քանդակագործության ու ճարտարապետության ինստիտուտի գեղանկարչության բաժին, որտեղ նա սովորել է Միխայիլ Բեռնշտեյնի, Պավել Նաումովի, Ալեքսանդր Լյուբիմովի, Վլադիմիր Սերովի, Իսահակ Բրոդսկու մոտ ։ 1939 թվականին Պյոտր Բելոուսուվն ավարտել է ինստիտուտը (Իսահակ Բրոդսկու արվեստանոց) և ստացել գեղանկարչի կոչում։ Նրա հետ նույն տարում ինստիտուտն ավարտել են Նիկոլայ Անդրեցովը, Գլեբ Վերները, Ալեքսեյ Գրիցայը, Միխայիլ Կոզելը, Լև Օրեխովը, Լիդիա Օստրովան, Ելենա Սկուինը, Նիկոլայ Տիմկովը, Բորիս Շչերբակովը և այլք, ովքեր հետագայում դարձել են ԽՍՀՄ հայտնի նկարիչներ։ Պյոտր Բելոուսովի դիպլոմային աշխատանքը եղել «Լենինի տեսակցությունը Ստալինի հետ» («Свидание Ленина со Сталиным») նկարը ։
1939 թվականին Պյոտր Բելոուսովը դարձել է ՌԽՖՍՀ նկարիչների միության լենինգրադյան կազմակերպության անդամ։ Նույն թվականին նա սկսել է դասավանդել Լենինգրադի գեղանկարչության, քանդակագործության ու ճարտարապետության ինստիտուտում։ 1956 թվականից գլխավորել է ուրվանկարի ամբիոնը, իսկ 1961 թվականին ստացել է պրոֆեսորի կոչում։
Պյոտր Բելոուսովը ցուցահանդեսների է մասնակցել 1930 թվականից՝ իր աշխատանքները ներկայացնելով Լենինգրադի առաջատար նկարիչների գործերի կողքին։ Ստեղծել է դիմանկարներ, բնանկարներ, ժանրային ու պատմական կոմպոզիցիաներ։ Աշխատել է յուղաներկով, մատիտով, գունամատիտներով, օֆորտի, փորագրության տեխնիկաներով։ Նրա ստեղծագործությունների հիմնական ժանրը եղել է պատմական նկարչությունը։ Առավել մեծ ճանաչում է ձեռք բերել Լենինին ու հեղափոխությանը նվիրված իր նկարներով։ Նրա արվեստին բնորոշ է հակվածությունը դեպի ակադեմիական դպրոցի ավանդույթները։
Պյոտր Բելոուսովի աշխատանքներից են «Երիտասարդ կնոջ դիմանկարը» (Տ. Պ. Մյասոեդովա-Բրոդսկայա) (1932), «С. М. Киров на XVII съезде ВКП(б)» (1939), «Վ. Ի. Լենինը կոմերիտմիության III համագումարի պատվիրակների շրջանում» (1949), «Մենք կգնանք այլ ուղով» («Мы пойдём другим путём», 1951), «Հունաստանի պատրիոտը» («Патриотка Греции» , 1954), «Ընթերցելիս», «Մահափորձ Վ. Ի. Լենինի վրա 1918 թվականին» (երկուսն էլ 1957), «Գեներալ-լեյտենանտ Մ. Ֆ. Ռեմիզովի դիմանկարը» (1972), «Кировцы», «Ե. Ա. Բելոուսովայի դիմանկարը» (обе 1975), «Դստեր դիմանկարը» (1977), «Վ. Ի. Լենինը Շվեյցարիայում», «Վիրաբույժի դիմանկարը» (երկուսն էլ 1978), «Բլոկադայի օրագրից» (1980), «Ոչ ոք չի մոռացվել» («Никто не забыт», 1980) և այլ նկարներ։
1970 թվականին Պյոտր Բելոուսովն արժանացել է ՌՍՖՍՀ արվեստի վաստակավոր գործչի, իսկ 1976 թվականին՝ ՌՍՖՍՀ ժողովրդական նկարչի կոչում։ 1979 թվականին դարձել է ԽՍՀՄ գեղարվեստի ակադեմիայի թղթակից-անդամ ։ Նրա անհատական ցուցահանդեսներն անցկացվել են Վոլոգդայում (1959), Մոսկվայում (1982) և Լենինգրադում (1987)։
Պյոտր Բելոուսովը մահացել է 1983 թվականի մարտի 31-ին Լենինգրադում։ Թաղված է Վոլկովյան գերեզմանատանը ։
Հիշատակ
Պյոտր Բելոուսովի աշխատանքները պահվում են տարբեր թանգարաններում ու մասնավոր հավաքածուներում Ռուսաստանում, Մեծ Բրիտանիայում , Ֆրանսիայում , ԱՄՆ-ում ու այլ երկրներում։ Հայտնի են նրա դիմանկարներն ու դիմաքանդակները, որ արվել են Լենինգրադի տարբեր նկարիչների, այդ թվում նաև Ի. Կրեստովսկու կողմից ։
Ծանոթագրություններ
<!-- == Աղբյուրներ==
Արտաքին հղումներ
Կատեգորիա:Ռուս նկարիչներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարիչներ Կատեգորիա:Ռեպինի անվան ինստիտուտի շրջանավարտներ Կատեգորիա:20-րդ դարի ռուս նկարիչներ
Մուլք (Սպերի գավառ)
Մուլք, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 20 կմ հարավ-արևմուտք, Ճորոխի աջակողմյան Չերմելի վտակի ձախ կողմում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Սպերի շրջանի համայնքներ
Ռոբերտ Հերրիկ
Ռոբերտ Հերրիկ (Robert Herrick, ), անգլիացի բանաստեղծ, «պարոնայք բանաստեղծներ» խմբի ներկայացուցիչ, թագավոր Կառլոս I-ի կողմնակիցներից (ի տարբերություն «մետաֆիզիկական բանաստեղծների»), Բենջամին Ջոնսոնի աշակերտը և ընկերը։
Կենսագրություն
Ծնվել է Լոնդոն քաղաքի կենտրոնական մասում, ոսկերիչ Նիկոլաս Հերրիկի ընտանիքում, ով ինքնասպան է եղել, երբ Ռոբերտը՝ իր չորրորդ որդին, գրեթե մեկ տարեկան էր։ Սովորել է իր հորեղբոր՝ թագավորի ոսկերիչ Վիլյամ Հերրիկի մոտ։ Երբ դարձել է չափահաս և ստացել 400 ֆունտ ժառանգություն, Հերրիկը գնացել է Քեմբրիջ՝ ուսում ստանալու։ 1617 թվականին ստացել է բակալավրի աստիճան, իսկ 1620 թվականին՝ մագիստրոսի։
Ուսումն ավարտելուց հետո Հերրիկը ապրել է Լոնդոնում՝ ուրախ կյանք վարելով և վայելելով անակրեոնյան բանաստեղծի և էպիգրամայի վարպետի փառքը։ Նա ունեցել է մեծ հովանավորներ՝ Էնդիմիոն Պորտեր, դեսպան և պալատական Կարլ 1-ին, Միլդմել Ֆեյն, կոմս Ուեսթմոռլենդ և կոմս Ֆիլիպ Պենբրոկ։ 1623 թվականին Հերրիկը ձեռնադրվել է քահանա։ 1627 թվականին որպես քահանա՝ նա մասնակցել է դուքս Բեքինգեմի դեպի Ֆրանսիայի Ռե վո կղզի կատարած անհաջող արշավանքին, իսկ 1629 թվականին թագավորից նվեր է ստացել ոչ մեծ Դին Պրիոր գյուղը, Սուրբ Գևորգ Վելիկոմուչենիկի եկեղեցին Բուքֆաստլեյում (Buckfastleigh), Դարտմուրեում, Դևոնշիրը, որտեղ 1929 թվականից մինչև 1674 թվականը ծառայել է փոխերեցը։ Քաղաքացիական պատերազմի ժամանակ Հերրիկը փառաբանել է Կառլ 1-ին և նրա հաղթանակը։ Թագավորի պարտությունից և գերեվարությունից հետո՝ 1647 թվականին (այսպես կոչված Օլիվեր Կրոմվելի շրջանում), նա՝ որպես միապետական, ժամանակավորապես վտարվել է իր գյուղից և վերադարձել Լոնդոն։
Հերրիկի բանաստեղծությունների մեծ մասը հրապարակվել է 1648 թվականին «Հեսպերիդներ, կամ աշխարհիկ և հոգևոր կոմպոզիցիաներ» («Hesperides») բանաստեղծական ժողովածուում, որտեղ ներկայացված է հովվերգական, անակրեոնյան, կրոնական լիրիկան։ Հերրիկի պոեզիայում վերստեղծված սիրո աշխարհը երջանիկ և անհոգ մի աշխարհ է, որը նման չէ Ջոն Դոնի կամ Բեն Ջոնսոնի աշխարհին։ Գրքի աշխարհիկ հատվածը պարունակում է 1130 տարբեր բանաստեղծություններ, որոնք վկայում են հեղինակի ծայրահեղ բազմակողմանիության մասին։ Այստեղ կարելի է գտնել և՛ կախարդանքի խոսքեր, և՛ հերրիկի ճաշակով ներբողներ, և՛ բնության մասին երգեր, և՛ խնջույքի երգեր, և՛ նրբաճաշակ խոսքեր՝ ուղղված սրտի երևակայական տիրուհուն, ինչպես նաև բանաստեղծական հեքիաթներ և էպիգրամներ։
Այս գրքի հրատարակությունից հետո Հերրիկը հեռացել է բանաստեծական ստեղծագործությունից։ 1660 թվականին՝ թագավորական իշխանության վերականգնումից հետո, Հերրիկի իրավունքները վերականգնվել են, և նա վերադարձել է Դևոնշիրի իր համայնք, որտեղ ապրել է մինչև իր կյանքի ավարտը։
Արտաքին հղումներ
Կատեգորիա:Անգլիացի բանաստեղծներ Կատեգորիա:Քեմբրիջի համալսարանի շրջանավարտներ Կատեգորիա:Բանաստեղծներ այբբենական կարգով
Կուրտոլի
Կուրտոլի (Courtauly), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 74 մարդ, բնակչության խտությունը` 9.59 մարդ/կմ²։ Բնակավայրը զբաղեցնում է 7.72 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 165 կմ հարավ-արևմուտք, Կարկասոն քաղաքից` 32 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ